จังหวัดสงขลา ร่วมกับภาครัฐและเอกชน ล่องเรือถวายเทียนพรรษาทางน้ำ 10 วัด
จังหวัดสงขลา ร่วมกับภาครัฐ และเอกชน เปิดกิจกรรม “ล่องเรือถวายเทียนพรรษาทางน้ำ 10 วัด” ครั้งที่ 15 ประจำปี 2562 เฉลิมพระชนมพรรษา 67 พรรษา พระบาทสมเด็จพระวชิรเกล้าเจ้าอยู่หัว รัชกาลที่ 10 พร้อมร่วมสืบสานพระพุทธศาสนา และเป็นการเริ่มต้นเส้นทางการท่องเที่ยวทางน้ำ อันจะเป็นจุดท่องเที่ยวแห่งใหม่ของจังหวัดช่วงเช้าวันนี้ (14 ก.ค. 62) ที่บริเวณท่าน้ำวัดคลองแห อำเภอหาดใหญ่ จังหวัดสงขลา นายไพโรจน์ จริตงาม รองผู้ว่าราชการจังหวัดสงขลา เป็นประธานเปิดกิจกรรม “ล่องเรือถวายเทียนพรรษาทางน้ำ 10 วัด” ครั้งที่ 15 ประจำปี 2562 เฉลิมพระชนมพรรษา 67 พรรษา พระบาทสมเด็จพระวชิรเกล้าเจ้าอยู่หัว รัชกาลที่ 10 โดยมี พุทธศาสนิกชนชาวจังหวัดสงขลา ทั้งภาครัฐ ภาคเอกชน สหกรณ์ออมทรัพย์มหาวิทยาลัยสงขลานครินทร์ จำกัดเครือข่ายอนุรักษ์คลองอู่ตะเภา ตลอดจนนักเรียน นักศึกษา และผู้ที่เกี่ยวข้อง เข้าร่วมกิจกรรม จำนวนกว่า 300 คน โดยใช้เรือหางยาวในการล่องเรือ จำนวน 35 ลำนายไพโรจน์ จริตงาม รองผู้ว่าราชการจังหวัดสงขลา กล่าวว่า การจัดพิธีถวายเทียนพรรษาทางน้ำในเส้นทางคลองอู่ตะเภาเป็นประจำทุกปี ถือเป็นกุศโลบายอย่างหนึ่งในการร่วมกันอนุรักษ์คลองอู่ตะเภาให้คงอยู่ และเป็นสายน้ำที่ใช้ประโยชน์ในชุมชนตลอดไป นอกจากนี้ ยังได้ร่วมกันทำนุบำรุงพระพุทธศาสนา พร้อมเป็นการอนุรักษ์ขนบธรรมเนียมประเพณีอันดีงามให้คงอยู่สืบไปด้าน ผู้ช่วยศาสตราจารย์ ดร.เมธี สรรพานิช ประธานกรรมการสหกรณ์ออมทรัพย์มหาวิทยาลัยสงขลานครินทร์ จำกัด กล่าวว่า สหกรณ์ออมทรัพย์มหาวิทยาลัยสงขลานครินทร์ จำกัด ได้ร่วมกับเครือข่ายอนุรักษ์คลองอู่ตะเภา มูลนิธิอนุรักษ์ป่าต้นน้ำสงขลา และหน่วยงานต่าง ๆ ทั้งภาครัฐ และภาคเอกชน ตลอดจนสถาบันการศึกษาในพื้นที่ ได้จัดกิจกรรมถวายเทียนพรรษาทางน้ำมาอย่างต่อเนื่องเป็นปีที่ 15 โดยมีวัตถุประสงค์เพื่ออนุรักษ์คลองอู่ตะเภา และเนื่องในปีมหามงคลพระราชพิธีบรมราชาภิเษกของพระบาทสมเด็จพระวชิรเกล้าเจ้าอยู่หัว รัชกาลที่ 10 และในโอกาสที่พระองค์ทรงมีพระชนมพรรษา 67 พรรษา ในวันที่ 28 กรกฎาคม 2562 นี้ คณะกรรมการจัดงานจึงได้กำหนดถวายเทียนพรรษาทางน้ำในปีนี้ จำนวน 10 วัด เพื่อถวายเป็นพระราชกุศลแด่ พระบาทสมเด็จพระวชิรเกล้าเจ้าอยู่หัว รัชกาลที่ 10 พร้อมเป็นการอนุรักษ์คลองอู่ตะเภา และกระตุ้นปลุกจิตสำนึกการอนุรักษ์คลองอู่ตะเภาให้เกิดขึ้นในหมู่นักเรียน นักศึกษา และประชาชนในพื้นที่ลุ่มน้ำคลองอู่ตะเภา เป็นการทำนุบำรุงพระพุทธศาสนา รวมทั้งอนุรักษ์ประเพณีอันดีงามให้คงอยู่สืบไป นอกจากนี้ ยังเป็นการเริ่มต้นเส้นทางการท่องเที่ยวทางน้ำอันจะเป็นจุดท่องเที่ยวแห่งใหม่ของจังหวัดสงขลา ตามแนวเส้นทางถวายเทียนพรรษาทางน้ำคลองอู่ตะเภาอีกด้วยสำหรับกิจกรรมในครั้งนี้ จัดให้มีการทำบุญถวายเทียนพรรษา จำนวน 10 วัด ประกอบด้วย วัดอู่ตะเภา วัดใหม่ วัดดอน วัดท่าเมรุ สำนักสงฆ์แหลมโพธิ์ วัดคูเต่า วัดนารังนก วัดม่วงหอม สำนักสงฆ์ทรายทอง และวัดคลองแห